**Nyírkarász község Képviselőtestületének 2018. október 29 napján (hétfő) 15.30 órakor tartott testületi ülésének**

1. jegyzőkönyve,-
2. tárgysorozata,-
3. rendelete: 8-9/2018.
4. határozat: 55- 59 /2018.

Száma: I/293-17/2018.

T Á R G Y S O R O Z A T

1.) Előterjesztés jegyzőkönyv hitelesítők megválasztására

Előadó: Szalmási József polgármester

2.) Előterjesztés a szociális tüzelőanyag támogatás helyi szabályairól szóló önkormányzati rendelet megalkotására

Előadó: Szalmási József polgármester

3.) Előterjesztés Nyírkarász község településrendezési terv és helyi építési szabályzat módosításának jóváhagyására

Előadó: Szalmási József polgármester

4.) Előterjesztés Népkonyha szolgáltatás működésére

Előadó: Szalmási József polgármester

5.) Előterjesztés Önkormányzat tulajdonát képező külterületi ingatlan értékesítésére

Előadó: Szalmási József polgármester

6.) Előterjesztés a Kisvárdai Tankerületi Központ és a Nyírkarász Községi Önkormányzat között létrejött vagyonkezelési szerződés módosításáról és a költségmegosztásról szóló megállapodás aláírásáról

Előadó: Szalmási József polgármester

Egyebek

**Zárt ülés keretében:**

1.) Előterjesztés a rendkívüli települési támogatási kérelmek döntésére

Előadó: Szalmási József polgármester

Nyírkarász, 2018. október 29.

**Szalmási József**

**polgármester**

**J E G Y Z Ő K Ö N Y V**

**Készült:** Nyírkarász község Képviselőtestületének 2018. október 29 napján (hétfő) 15.30 órakor tartott testületi ülésén.

**Helye:** **Polgármesteri Hivatal- Polgármesteri Iroda** 4544 Nyírkarász, Fő út 21.sz.

**J E L E N – V A N N A K**

Szalmási József polgármester, Balogh József, Csordás Zoltánné, Dudás Béláné, Kovács Sándorné, Szabó Imre önkormányzati képviselők

***Tanácskozási joggal:*** Matyi Andrásné jegyző

Kapin Mihály önkormányzati képviselő jelezte távolmaradását.

Szalmási József polgármester üdvözölte a megjelenteket, a határozatképesség megállapítása után az ülést megnyitotta. Szalmási József javasolta a napirendi pontok elfogadását. A Képviselőtestület a napirendi pontokat 6 igen szavazattal elfogadta.

**Tárgy: (1.tsp.) Előterjesztés jegyzőkönyv hitelesítők megválasztására**

Előadó: Szalmási József polgármester

A Képviselőtestület 6 igen szavazattal, ellenszavazat és tartózkodás nélkül a következő határozatot hozta:

**NYÍRKARÁSZ KÖZSÉGI ÖNKORMÁNYZAT**

**KÉPVISELŐTESTÜLETÉNEK**

**55/2018.(X.29.)**

**h a t á r o z a t a**

**a jegyzőkönyvet hitelesítők megválasztásáról**

**A Képviselő-testület**

Dudás Béláné és Kovács Sándorné önkormányzati képviselőket megválasztotta a jelen jegyzőkönyv hitelesítésére.

**Tárgy: (2.tsp.) Előterjesztés a szociális tüzelőanyag támogatás helyi szabályairól szóló önkormányzati rendelet megalkotására**

Előadó: Szalmási József polgármester

Szalmási József polgármester tájékoztatta a jelenlévőket, hogy az Ügyrendi Bizottság 2018. október 25 napján tárgyalta a rendelet véleményezését.

Dudás Béláné Ügyrendi Bizottság elnöke tájékoztatta a jelenlévőket, hogy a Bizottság elfogadásra javasolja a rendeletet, amely kérelemhez kötött, 2018. november 30 napjáig történő benyújtási határidővel, amely határidő jogvesztő.

A Képviselőtestület 6 igen szavazattal, ellenszavazat és tartózkodás nélkül a következő rendeletet alkotta:

**NYÍRKARÁSZ KÖZSÉGI ÖNKORMÁNYZAT**

**KÉPVISELŐ-TESTÜLETÉNEK**

**8/2018. (X.29.)**

**önkormányzati rendelete**

**a szociális tüzelőanyag támogatás helyi szabályairól**

Nyírkarász Község Önkormányzatának Képviselő-testülete

az Alaptörvény 32. Cikk (2) bekezdése alapján,

a Magyarország 2018. évi központi költségvetéséről szóló 2017. évi C. törvény 3. melléklet I.9. pontjában foglaltak alapján a települési önkormányzatok szociális célú tüzelőanyag vásárláshoz kapcsolódó támogatása érdekében,

a Magyarország helyi önkormányzatairól szóló 2011. évi CLXXXIX. törvény 42. § (1) bekezdésében meghatározott feladatkörében eljárva a következőket rendeli el:

**I. fejezet**

**A támogatásra vonatkozó általános szabályok**

1. A rendelet célja, hatálya

1.§ (1) E rendelet célja, hogy Nyírkarász településen élők részére támogatást nyújtson szociális rászorultsága alapján, tekintettel a törvényi felhatalmazásra meghatározza a természetben nyújtott szociális ellátás, átmeneti segély, egyszeri tüzelőanyag juttatás ellátási forma jogosultsági feltételeit, és az igénylés, odaítélés menetét.

(2) E rendelet hatálya kiterjed Nyírkarász Község közigazgatási területén életvitelszerűen lakó és ott lakcímmel rendelkező állampolgárokra.

2. A támogatás feltételei

2. § (1) Az önkormányzat vissza nem térítendő természetbeni támogatást –keménylombos tűzifa- biztosít elsősorban annak a személynek, aki

*a)* a szociális igazgatásról és szociális ellátásokról szóló törvény szerinti aktív korúak ellátására, időskorúak járadékára, vagy - tekintet nélkül annak természetbeni vagy pénzbeli formában történő nyújtására - települési támogatásra (különösen a lakhatáshoz kapcsolódó rendszeres kiadások viselésével kapcsolatos támogatás) jogosult,

b) a gyermekek védelméről és a gyámügyi igazgatásról szóló törvényben szabályozott halmozottan hátrányos helyzetű gyermeket nevelő család.

(2) Az (1) bekezdésben foglaltakon túl az Önkormányzat vissza nem térítendő természetbeni támogatást - keménylombos tűzifa - biztosíthat a rendelkezésre álló keret erejéig azon Nyírkarászi személyek számára, akik

1. rendszeres gyermekvédelmi támogatásban részesül, vagy
2. 3 vagy annál több gyermeket nevel, vagy
3. 65 éven felüli egyedül élő nyugdíjas vagy
4. gyermekét egyedül neveli vagy
5. aki szociálisan egyéb indokolt okokból rászorult.

(3) A tüzelőanyag támogatás ugyanazon lakott ingatlanra csak egy jogosultnak állapítható meg, függetlenül a lakásban élő személyek és a háztartások számától. Amennyiben egy ingatlanról több kérelem érkezik, az elbírálás a kérelem beérkezésének sorrendjében történik.

(4) Az önkormányzat hivatalának szociális ügyintézője előzetes felmérést készít a beérkezett kérelmek alapján a jogosultak köréről, majd szociális körülményeik alapján, e rendeletben foglaltak figyelembevételével javaslatot tesz a döntéshozatalra.

3. § Háztartásonként legfeljebb 5 m3 tűzifa biztosítható.

4.§ Nem jogosult szociális célú tüzelőanyag támogatásra – függetlenül a 2. § -ban meghatározott feltétel teljesülésétől – az a személy, család

1. azon ingatlan vonatkozásában, mely tűzifával egyáltalán nem fűthető.
2. az üresen álló, nem lakott ingatlanra, amelyben életvitelszerűen senki sem él.

**II. Fejezet**

**3. A támogatás igénylésének menete**

5. § (1) A támogatás megállapítása iránti eljárás az e rendelet 1. számú melléklete szerinti kérelemre indul.

(2) A kérelmeket 2018. november 30 napjáig a Nyírkarászi Polgármesteri Hivatalba lehet benyújtani.

(3) A kérelmek elbírálása az Ügyrendi Bizottság hatáskörébe tartozik.

(4) A tüzelőanyag átvételét a jogosult a rendelet 2. számú mellékletét képező átvételi elismervény aláírásával igazolja.

6. §. A forrás felhasználását követően benyújtott kérelmeket – függetlenül attól, hogy azok a 2. § meghatározott feltételeknek megfelelnek-e– el kell utasítani.

**III. Fejezet**

**Záró rendelkezések**

7. § (1) Jelen rendelet a kihirdetését követő napon lép hatályba, és 2019. március 31. napján hatályát veszti.

K.M.F.

Szalmási József Matyi Andrásné

polgármester jegyző

Jelen rendelet kihirdetve: 2018. október 29 napján.

                                                                                   Matyi Andrásné

                                                                                              jegyző

Ikt.sz : ………….. 1. sz. melléklet a 8/2018/(X.29.)önkormányzati rendelethez

A kérelem benyújtható: 2018. 11.30.-ig.

**Kérelem**

(név) (szül. hely és idő: )

Nyírkarász ,............ u. ................. sz. alatti lakos kérem, hogy részemre Nyírkarász Község Önkormányzata Képviselő-testületének a a szociális tüzelőanyag támogatás helyi szabályairól szóló 8/2018.(X.29.) önkormányzati rendelete alapján szíveskedjenek természetbeni juttatásként tüzelőanyagot biztosítani.

A tüzelőanyag támogatásra a rendelet szerint azért vagyok jogosult mert:\*

a) aktív korúak ellátására vagyok jogosult, a megállapító határozat száma:

b) időskorúak járadékára vagyok jogosult, a megállapító határozat száma.

c) települési támogatásban részesülök, a megállapító határozat száma.

d)     halmozottan hátrányos helyzetű gyermeket nevelek, a megállapító határozat száma……...

d) rendszeres gyermekvédelmi kedvezményben részesülők, a megállapító határozat száma.

f) 3 vagy annál több gyermeket nevelek, gyermekeim adatai:

1.    Név.  Szül.idő.

2.    Név.  Szülidő.

3.    Név.  Szülidő‑

4.    Név.  Szül.idő•

5. Név. Szül.idő•

6. Név. Szül.idő•

7. Név. Szül.idő•

g) gyermekemet egyedül nevelem

i.) 65 éven felüli egyedül élő nyugdíjas vagyok,

j.) egyéb szociálisan indokolt okok (pl:egy főre eső jövedelem, ) :………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………

*\* (megfelelő aláhúzandó és kitöltendő.)*

Nyírkarász, 2018.

………………………….

kérelmező

**Tárgy: (3.tsp.) Előterjesztés Nyírkarász község településrendezési terv és helyi építési szabályzat módosításának jóváhagyására**

Előadó: Szalmási József polgármester

Szalmási József polgármester tájékoztatta a jelenlévőket, hogy a településrendezési eljárás a végéhez érkezett. A lezáráshoz el kell fogadni, illetve megalkotni határozatot és a rendeletmódosítást.

A Képviselőtestület 6 igen szavazattal, ellenszavazat és tartózkodás nélkül a következő határozatot hozta:

**NYIRKARÁSZ KÖZSÉGI ÖNKORMÁNYZAT**

**KÉPVISELŐTESTÜLETÉNEK**

**56/2018.(X.29.)**

**határozata**

**NYÍRKARÁSZ KÖZSÉG TELEPÜLÉSSZERKEZETI TERVÉNEK ÉS A SZERKEZETI TERV LEÍRÁSÁNAK MÓDOSÍTÁSÁRÓL**

**A képviselő-testület**

A Nyírkarász Község igazgatási területére készített az „Épített környezet alakításáról és védelméről” szóló többször módosított 1997. évi LXXVIII., törvény 6. § (1) bekezdésében kapott felhatalmazás alapján a Településszerkezeti tervet és leírását az előterjesztésben foglaltak szerint megtárgyalta és az alábbi határozatot hozta:

* Dudás Ede okl. településmérnök E.V. által K-E-18/7 Tsz.-on készített Településszerkezeti tervét (a T-2.b számú) és a településszerkezeti tervek leírását elfogadja.

A településfejlesztési, településrendezési tevékenységek előkészítése során megállapított Településszerkezeti Tervben és az elválaszthatatlan részét képező Településszerkezeti Terv Leírásában foglaltakat együttesen kell alkalmazni.

Felelős: Képviselőtestület

Határidő: azonnal

A Képviselőtestület 6 igen szavazattal, ellenszavazat és tartózkodás nélkül a következő rendeletet alkotta:

1. **NYÍRKARÁSZ KÖZSÉG ÖNKORMÁNYZATA**
2. **KÉPVISELŐ-TESTÜLETÉNEK**
3. **9/2018. (X.29.)**
4. **önkormányzati rendelete**
5. **Nyírkarász Község szabályozási tervéről és helyi építési szabályzatáról szóló 7/2017. (III.30.)**  **önkormányzati rendelet módosításáról**

**Nyírkarász Községi Önkormányzat Képviselő-testülete**

Magyarország Alaptörvénye 32. cikk (2) bekezdésében meghatározott eredeti jogalkotói hatáskörében,

Magyarország helyi önkormányzatairól szóló 2011. évi CLXXXIX. törvény 13. § (1) bekezdés 1. pontjában meghatározott feladatkörében eljárva,

az épített környezet alakításáról és védelméről szóló 1997. évi LXXVIII. törvény 6.§ (1) bekezdésében meghatározott feladatkörében eljárva,

az épített környezet alakításáról és védelméről szóló 1997. évi LXXVIII. törvény 13. § (1) bekezdésében, és 62.§ (6) bekezdés 6. pontjában kapott felhatalmazás alapján,

a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI.8.) Korm.rendelet 42. § szakaszában biztosított véleményezési jogkörében eljáró államigazgatási szervek, érintett területi és települési önkormányzatok, továbbá a Partnerségi Egyeztetési Szabályzatban nevesített partnerek véleményének kikérésével Nyírkarász Község Helyi Építési Szabályzatáról a következőket rendeli el:

**1.§**

**Nyírkarász Község szabályozási tervéről és helyi építési szabályzatáról szóló 7/2017. (III.30.) önkormányzati rendelet (a továbbiakban: Ör.) 1. § (2) bekezdése helyébe az alábbi rendelkezés lép:**

*(2) A rendelet hatálya alá tartozó területen területet felhasználni, továbbá telket alakítani, épületet és más építményt (a műtárgyakat is ide értve) tervezni, kivitelezni, építeni, felújítani, átalakítani , korszerűsíteni , bővíteni, lebontani, használni, valamint mindezekre hatósági engedélyt adni csak A környezet védelmének általános szabályairól szóló 1995. évi LIII. tv., Az épített környezet alakításáról és védelméről szóló 1997. évi LXXVIII. tv. (a továbbiakban Étv) és az 1999 évi CXV. Törvényben foglalt módosítása, valamint az e törvények által meghatározott az Országos településrendezési és építési követelményekről szóló 253/1997. (XII. 20.) Korm. rendelet, mely módosításra került a 36/2002 (III.7) Korm. rendelettel (a továbbiakban OTÉK) előírásai, valamint az 5/2003 törzsszámú településrendezési terv szabályozási tervei (T-2, T-3), illetve a 43/2015. munkaszámú T-3.b-I., T-3.b-II., T-3.b-III., T-3.b-IV., T-3.b-V.szabályozási tervek, 13/2016. munkaszámú T-3.b-VI., T-3.b-VII., T-3.b-VIII., illetve a T-3.b-IX., T-3.b-X, T-3.b-XI., T-3.b-XII., T-3.b-XIII. és jelen Helyi Építési Szabályzat együttes figyelembevételével szabad.*

**2.§**

**Záró rendelkezés**

1. *A rendelet az elfogadást követően lép hatályba, és a hatálybalépést követő napon hatályát veszti.*
2. *E rendelet rendelkezéseit a hatálybalépés napjától iktatott új ügyekben kell alkalmazni.*

***K.M.F.***

***Szalmási József Matyi Andrásné***

***polgármester jegyző***

***Jelen rendelet kihirdetésre került 2018. október 29 napján.***

***Matyi Andrásné***

*jegyző*

**Tárgy: (4.tsp.) Előterjesztés Népkonyha szolgáltatás működésére**

Előadó: Szalmási József polgármester

Szalmási József polgármester tájékoztatta a jelenlévőket, hogy a Népkonyha üzemeltetője az Étkeztetési Centrum felmondta a szolgáltatási szerződést az abban foglaltaknak megfelelően. Tájékozódás és keresgélés után, ahhoz hogy a szolgáltatás folyamatos legyen, felvette a kapcsolatot a Pátrohai Református Egyházközség Cédrus Idősek Klubjával. Ehhez kéri a testület jóváhagyását.

A Képviselőtestület 6 igen szavazattal, ellenszavazat és tartózkodás nélkül a következő határozatot hozta:

**NYÍRKARÁSZ KÖZSÉGI ÖNKORMÁNYZAT**

**KÉPVISELŐTESTÜLETÉNEK**

**57/2018.(X.29.)**

**h a t á r o z a t a**

**Népkonyha szolgáltatás működéséről**

**A Képviselő-testület**

a fenti tárgyú előterjesztést megtárgyalta és egyetért azzal, hogy a polgármester a Református Egyházközség „Cédrus”Idősek Klubja (székhely:4523 Pátroha, Kossuth u. 43/A. sz., adószám: 18335716-2-15) szolgáltatatóval tárgyalásokat folytasson, és a szükséges megállapodásokat megkösse.

Határidő: folyamatos

Felelős: Szalmási József polgármester

**Tárgy: (5.tsp.) Előterjesztés Önkormányzat tulajdonát képező külterületi ingatlan értékesítésére**

Előadó: Szalmási József polgármester

Szalmási József polgármester tájékoztatta a jelenlévőket, hogy 52/2018.(IX.24.) számú határozattal meghirdetésre kerülő ingatlan megvételére egy személy jelentkezett az előterjesztésben is foglaltak szerint.

A Képviselőtestület 6 igen szavazattal, ellenszavazat és tartózkodás nélkül a következő határozatot hozta:

**NYÍRKARÁSZ KÖZSÉG ÖNKORMÁNYZAT**

**KÉPVISELŐTESTÜLETÉNEK**

**58/2018. (X.29.)**

**h a t á r o z a t a**

**Önkormányzat tulajdonát képező külterületi ingatlan értékesítéséről**

**Képviselőtestület:**

A Képviselő-testület a 19/2018.(V.7.) számú határozata alapján lefolytatott Nyírkarászi 0234/7 hrsz. 5754 m2 külterületi ingatlan vonatkozásában az ajánlattételi eljárást lezárja és eredményesnek nyilvánítja.

Megállapítja, hogy az eljárás keretében értékesíteni kívánt, a tulajdonát képező nyírkarászi

0234/7 hrsz 5754 m2

- szántó, gyümölcsös – külterületi ingatlanra egy érvényes ajánlat érkezett. Nyírkarász Önkormányzat vagyonáról és a vagyongazdálkodásról szóló 4/2013.(VII.04.) rendelet szerint ez a terület forgalomképes ingatlan.

Az ajánlattétel nyertese, a legmagasabb vételárat kínáló pályázó:

1. **Szőllősi Zoltán 4564 Nyírmada Ady E.ut 71.sz.** aki által ajánlott vételár 500.000,- Ft.

Az ajánlattételi eljárás eredménye alapján az adásvételi szerződést a nyertes pályázóval meg kívánja kötni.

Felhatalmazza a polgármestert, hogy az adásvételi eljárást folytassa le, és a szerződést, ezen határozat szerinti feltételekkel kösse meg. Továbbá az adásvételi szerződés elkészíttetése a vevő feladata, és az ezzel kapcsolatban felmerült költség a vevőt terheli.

Felhívja a jegyzőt, hogy az adásvételi eljárás megszervezéséről gondoskodjon, a hatáskörébe tartozó szükséges intézkedéseket tegye meg.

Határidő: azonnal

Felelős: Polgármester

Jegyző

**Tárgy: (6.tsp.) Előterjesztés a Kisvárdai Tankerületi Központ és a Nyírkarász Községi Önkormányzat között létrejött vagyonkezelési szerződés módosításáról és a költségmegosztásról szóló megállapodás aláírásáról**

Előadó: Szalmási József polgármester

Szalmási József polgármester tájékoztatta a jelenlévőket, hogy a Kisvárdai Tankerületi Központ megküldte elfogadásra a Nyírkarász Községi Önkormányzat és az akkor Klebersberg Intézményfenntartó Központ között 2013. január 31 napján aláírt Vagyonkezelői Szerződés módosítását, illetve a költségmegosztásról szóló megállapodást. Szerinte vannak benne erősen megtárgyalandó pontok.

Szabó Imre önkormányzati képviselő szerint nem elfogadható a közműköltségek, a könyvtáros bérének megosztása.

Kovács Sándorné önkormányzati képviselő szerint is sokat akarnak átruházni.

Szalmási József polgármester javasolja, hogy pontról pontra olvassa át a testület és újra tűzi napirendre ennek megfelelően.

A Képviselőtestület 6 igen szavazattal, ellenszavazat és tartózkodás nélkül a következő határozatot hozta:

**NYÍRKARÁSZ KÖZSÉGI ÖNKORMÁNYZAT**

**KÉPVISELŐTESTÜLETÉNEK**

**59/2018. (X.29.)**

**határozata**

**a Kisvárdai Tankerületi Központ és a Nyírkarász Községi Önkormányzat között létrejött vagyonkezelési szerződés módosításáról és a költségmegosztásról szóló megállapodás aláírásáról**

**A Képviselő-testület**

a Kisvárdai Tankerületi Központ és a Nyírkarász Községi Önkormányzat között létrejött vagyonkezelési szerződés módosításáról és a költségmegosztásról szóló megállapodás aláírásáról szóló napirendi pontot elnapolja. Kéri a polgármestert, vegye fel a kapcsolatot a Tankerületi Központ vezetőjével egyeztetés és tárgyalás céljából.

Határidő:folyamatos

Felelős: Polgármester

**E g y e b e k :**

Szalmási József polgármester kérdezte a Képviselő-testületet, sikerült e átolvasni az EON Kft által megküldött a Közvilágítás korszerűsítéséről szóló árajánlatot. Ő maga is elég sok ellenmondó dolgot olvasott benn.

Szabó Imre önkormányzati képviselő megkérdezte, hogy van e rá állami fedezet?

Szalmási József polgármester válaszolta, hogy nincs. Javasolta, hogy egy megbeszélésre küldjön meghívást a testület a vállalat képviselőjének egy részletes tájékoztatás céljából.

A Képviselő-testület egyetértett a javaslattal.

Szalmási József polgármester tájékoztatta a jelenlévőket, hogy a Biztos Kezdet Gyerekház - a Kapin féle porta- megvalósítása saját erőből folyik. A Közösségi Ház kialakítása jól halad.

Kérdezte a Képviselő-testületet, jóváhagyják e, hogy a Temető mögötti üres területet beültetné az önkormányzat rezisztens szilvafával.

A Képviselő-testület egyetértett az ötlettel, jóváhagyta azt.

Kovács Sándorné önkormányzati képviselő jelezte, hogy neki is szüksége lenne 300 öl nagyságú területbe.

Szalmási József polgármester jelezte, hogy megkereste a KE-VÍZ vállalat képviselője, ugyanis a Madai út aszfaltozásának fele díja 6 millió forint még nincsen kiegyenlítve, felajánlották a részletfizetés lehetőségét. Elismerték, hogy 123 m2 rel kevesebb lett az út területnagysága, de a vállalkozó az akkori vezetéssel úgy egyezett, hogy ennek fejébe a temető előtti területet aszfaltozza le, amely megtörtént.

Matyi Andrásné jegyző jelzéssel élt, figyelmeztette a jelenlévőket, hogy még mindig nem kap az önkormányzat nettó állami támogatást, mivel a 2017 évi éves beszámoló még mindig nem készült el. Ezért nem kellene költekezni sem.

Dudás Béláné önkormányzati képviselő kijelentette, hogy ő nem fog Pádárné Kapin Beáta könyvelő ellen cselekedni.

Matyi Andrásné jegyző megkérdezte, mit fog tenni, ha az önkormányzati dolgozók nem kapnak majd fizetést. Választ erre nem kapott.

Szalmási József polgármester hozzátette, Matyi Andrásné jegyző és ő tavasz óta többször folytattak beszélgetést Pádárné Kapin Beáta köztisztviselővel, aki mindig megígérte határnap magadásával, hogy elkészíti a beszámolót. Végül is segítséget vett a Polgármesteri Hivatal igénybe, külső segítséget Pusztadobosról és Kisvárdáról. Kérdezte Pádárné Kapin Beáta könyvelőt, bejön e testületi ülésre, de ő nemet mondott.

Több tárgy, és kérdés nem volt, Szalmási József polgármester az ülést bezárta.

**K.M.F.**

**Szalmási József Matyi Andrásné**

**polgármester jegyző**

**Dudás Béláné Kovács Sándorné**

**önkormányzati képviselő önkormányzati képviselő**